Moody’s sê oor afgradering | Maroela Media
Moody’s sê oor afgradering
Die kredietgraderingsagentskap Moody’s het Suid-Afrika se kredietgradering Vrydag onveranderd gelaat.
Moody’s het die land se kredietgradering een punt bo rommelstatus gehou en van negatief na stabiel verander.
Die kredietgraderingsagentskap het gesê sy besluit berus daarop dat die vorige agteruitgang van die land se instellings geleidelik ŉ ommeswaai maak onder ŉ meer deursigtige en voorspelbare beleidsraamwerk.
Die aankondiging volg nadat Moody’s in November die land op ŉ 90 dae lange oorsig geplaas het vir ŉ moontlike afgradering na rommelstatus te midde van die omstrede staatskapingberigte en die beweerde wanadministrasie deur voormalige pres. Jacob Zuma.
Sedert pres. Cyril Ramaphosa egter verlede maand die leisels oorgeneem het, het die regering vordering gemaak met die ontheffing van sommige ministers wat verbind word met die staatskapingbeweringe, asook nuwe aanstellings by sleutelstaatsinstellings soos Eskom en die Suid-Afrikaanse Inkomstediens.
Moody’s sal in Oktober weer sy gradering vir Suid-Afrika hersien.
Maak gradering saak? Ek wonder wat sou die gradering gewees het vóór 1652?
Ramaposa wys elke dag meer en meer hoe en wie hy werklik is so ek glo die volgende gradering sal definitief af wees dit blyk dat Zim tekens wys van reg kom.
Die beste waarvoor gehoop kan word. Soos om op skool in die vierde span rugby te speel en net te bly te wees om die span te kan haal en nie as reserwe op die kantlyn te sit nie.
Maar hoe lank gaan hierdie Ramaphorie voortduur? Die linkervleuel van die ANC hap van alle rigtings aan Cyril, net soos wat ‘n pak wilde honde maak en tot ek kry stuiptrekkings oor Malema se growwe beledigings rakende Ramaphosa by EFF saamtrekke.
Ons staan op die stoep van burger oorlog, maar hulle reken dis stabiel? Seker nog n bruin koevertjie gekry.
Julle mense wat van burgeroorlog praat – wie gaan vir wie skiet? Daar is geen dreigende burgeroorlog nie. Skrik wakker! Ons het hierdie keer die assegaaie en hulle die sannas.